पाएं अपने शहर की ताज़ा ख़बरें और फ्री ई-पेपरडाउनलोड करें
पटना-गया रेलखंड के मखदुमपुर और बराबर हॉल्ट के बीच सोमवार की सुबह ट्रेन से गिरकर एक अधेड़ की मौत हो गई। मृतक की उम्र लगभग 50 वर्ष आंकी जा रही है। मृतक के पास से पहचान के कोई कागजात नहीं मिलने के कारण शव की पहचान नहीं हो सकी है। रेल थाना अध्यक्ष लल्लू सिंह ने बताया कि सोमवार को सूचना मिली कि मखदुमपुर और बराबर हॉल्ट के बीच रेलवे ट्रैक पर एक अधेड़ व्यक्ति का शव पड़ा हुआ है सूचना मिलने के बाद पुलिस पदाधिकारी को घटनास्थल पर भेजा गया। उन्होंने बताया कि आसपास के लोगों से पूछताछ की गई। लेकिन, किसी ने शव की पहचान नहीं की। इसके बाद शव को सदर अस्पताल लाकर पोस्टमार्टम कराया गया। उन्होंने बताया कि फिलहाल पहचान के लिए शव को सुरक्षित रखा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn